Държавен вестник, бр. 22, 2003 г., стр. 19

Б Р О Й  22
Д Ъ Р Ж А В Е Н   В Е С Т Н И К
С Т Р .  19
Г л а в а  ш е с т а
СПЕЦИАЛНИ МЕРКИ ЗА ФИЗИЧЕСКА СИ-
ГУРНОСТ НА КЛАСИФИЦИРАНА ИНФОР-
МАЦИЯ, СЪДЪРЖАЩА СЕ В МАТЕРИАЛНИ
НОСИТЕЛИ, КОИТО ПОРАДИ СВОЕТО ЕС-
ТЕСТВО ИЛИ РАЗМЕРИ НЕ МОГАТ ДА БЪ-
ДАТ ПРЕНАСЯНИ (ТРАНСПОРТИРАНИ) ПО
ОБЩИЯ РЕД
Чл. 25. (1) Специалните мерки за физическа
сигурност на класифицирана информация, съ-
държаща се в материални носители, които пора-
ди своето естество или размери не могат да бъ-
дат пренасяни (транспортирани) по общия ред,
предвиден в ППЗЗКИ, се определят в наредбата.
(2) Специалните мерки по ал. 1 включват:
1. подготвяне на материалния носител, съ-
държащ класифицирана информация с ниво на
класификация “Поверително” и по-високо, за
пренасяне (транспортиране);
2. поставяне на материални носители в кон-
тейнер или в друга твърда опаковка по начин,
непозволяващ визуално определяне на негова-
та форма и предназначение;
3. надеждно запечатване на контейнерите или
опаковките по начин, позволяващ откриването
на следи от опит за нерегламентиран достъп до
пренасяния (транспортирания) материален
носител на класифицирана информация.
Чл. 26. (1) Преди транспортирането на мате-
риален носител на класифицирана информация
ръководителят на организационната единица
изпращач изготвя план за транспортирането му.
(2) Планът по ал. 1 се изработва след “ана-
лиз на риска” и включва:
1. определяне особеностите на материалния
носител на класифицирана информация;
2. целта на физическата защита;
3. уведомяване на организационната едини-
ца—получател на материалния носител на кла-
сифицирана информация;
4. уведомяване на компетентната служба за
сигурност;
5. определяне на вида транспорт в зависимост
от особеностите на материалния носител (желе-
зопътен, автомобилен, воден или въздушен);
6. определяне на основен и резервен марш-
рут след предварително проучване на възмож-
ните маршрути, както и на мерки за осигурява-
не на охрана и периметър, непозволяващ нерег-
ламентиран достъп до материалния носител на
класифицирана информация;
7. определяне на времето за транспортиране;
8. посочване на конкретните мерки за физи-
ческа сигурност;
9. определяне на органите, отговорни за пла-
нирането и прилагането на мерките по т. 8;
10. контрол по изпълнението на плана.
(3) Материалните носители се пренасят по
възможност заедно със съпътстващата ги тех-
ническа документация (паспорти, формуляри,
чертежи и др.).
Чл. 27. (1) Мерките по чл. 25 гарантират
физическата сигурност на пренасяния (транс-
портирания) материален носител на класифи-
цирана информация във всички етапи на прена-
сянето (транспортирането) или претоварване-
то му от един вид транспорт на друг.
(2) Пренасянето (транспортирането) на ма-
териалния носител, съдържащ класифицирана
информация, се извършва по максимално кра-
тък маршрут и по най-бързия възможен начин,
доколкото позволяват обстоятелствата.
(3) Маршрут е пътят, по който се извършва
пренасянето (транспортирането) на матери-
алния носител, съдържащ класифицирана ин-
формация.
(4) В зависимост от начина за осъществяване
пренасянето (транспортирането) се извършва:
1. етапно—чрез предаване на материалния
носител на класифицирана информация между
различни звена за сигурност и охрана по марш-
рута за предаване и транспортиране;
2. директно—когато материалните носите-
ли се пренасят (транспортират) от едно и също
звено за сигурност и охрана от началото до
крайния пункт, независимо от смяната на вида
транспорт.
(5) Звената за сигурност и охрана могат да
изпълняват и задачи за двупосочно (обратно)
пренасяне (транспортиране).
Чл. 28. Служителите от звената за сигурност и
охрана, охраняващи материалния носител, съдър-
жащ класифицирана информация, при неговото
пренасяне (транспортиране) следва да имат раз-
решение за достъп, съответстващо или по-висо-
ко от нивото на класификация на материалния
носител, съдържащ класифицирана информация.
Чл. 29. Ръководителите на организационни
единици, отговорни за пренасянето (транспорти-
рането) на материални носители на класифици-
рана информация по смисъла на тази глава, при-
емат инструкция, регламентираща конкретните
действия по изработването на плана по чл. 26.
Г л а в а  с е д м а
АНАЛИЗ НА РИСКА
Чл. 30. (1) Способът “анализ на риска” е
непрекъснат аналитично-информационен про-
цес по събирането на данни и техния анализ и
оценка от гледна точка на физическата защита
на класифицираната информация.
(2) Анализът на риска цели установяване на
всякаква заплаха или вреда в резултат на нерег-
ламентиран достъп, опит за нерегламентиран
достъп, терористична дейност или саботаж,
както и влиянието и последиците при тяхното
проявление.
Чл. 31. Анализът на риска се извършва въз
основа на:
1. нивото на класификация на информацията;
2. обема на класифицираната информация и
вида на нейните носители;